Анэм и махуэм ирагъэхьэлIэри…
Урысей гвардием и Управленэу КъБР-м щыIэм и лэжьакIуэхэр IэнатIэм Iуту хэкIуэда я ныбжьэгъухэм я анэхэмрэ я щхьэгъусэхэмрэ ехъуэхъуну кIуахэщ Анэм и махуэм ирихьэлIэу.
Хуагъэхьэзыра тыгъэхэр яIыгъыу, росгвардейцхэр кIуащ полицэм и сержант Къущхьэ Хьэсэдинрэ полицэм и лейтетант нэхъыщIэ Мэшыкъуэ Залымрэ я щхьэгъусэхэм я деж. Апхуэдэ дыдэу щIалэхэр ехъуэхъуащ МВД-м и гуп щхьэхуэм хэта, милицэм и сержант Ансокъуэ Аскэрбийрэ милицэм и лейтенант нэхъыщхьэ Мысрокъуэ СулътIанрэ я анэхэм.
Махуэшхуэр я щхьэусыгъуэу, росгвардейцхэм цIыхубзхэм удз гъэгъарэ саугъэтрэ хуахьащ.
Урысей гвардием и Управленэу
КъБР-м щыIэм и пресс-IуэхущIапIэ.
